Calendarium Aegyptium
Calendarium Aegyptium antiquum dies 365 cuiusque anni recognovit, in 12 menses 30 dierum distributos, quinque diebus epagomenis (Graece ἐπαγόμεναι) in fine omnis anni additis. Calendarium Aegyptium reformare voluit anno 238 a.C.n. aut rex Ptolemaeus III aut sacerdotes Aegyptii, qui sextum diem epagomenum quarto anno addendum in Decreto Canopico iusserunt, sed id non evenit. Augustus autem, anno 26/25 a.C.n., Aegypto nuper in imperium Romanum recepto, rursus eandem rem iussit, quae ab anno 22 a.C.n. facta est. Ab hoc tempore de calendariis Coptico et Aethiopico agitur, nondum de Aegyptio.